**LG INVITERER NORDISKE UDVIKLERE TIL APPKONKURRENCE FOR WEBOS SMART TV**

*I forbindelse med FN’s World TV Day d. 21. november initierer LG Electronics en appudviklingskonkurrence i LG’s operativsystem for Smart TV, webOS. Konkurrencen henvender sig til udviklere, studerende og professionelle, som blandt andet konkurrerer*

*om en rejse til LG’s webOS Lab i Silicon Valley.*

**København, 20. november 2014** – Den store nyhed i årets Smart TV modeller fra LG Electronics er den nye platform, der er baseret på operativsystemet, webOS. I juli blev udviklingsværktøjet, SDK, lanceret til webOS og i morgen, d. 21. november, på World TV Day går startskuddet for LG Electronics’ store appudviklingskonkurrence i webOS med en rejse til Silicon Vally, lancering af vinder-apps og flere OLED TV’er i præmiepuljen. Konkurrencen er åben for alle, der bor i Sverige, Danmark, Norge og Finland og henvender sig til appudviklere, studerende, teknologi- og TV-entusiaster, der har ideer til Smart TV applikationer.

**Temadag med webOS-workshop**Konkurrencen indledes med en temadag om Smart TV den 21. november i Stockholm. De mere end 120 registrerede gæster vil høre LG og inviterede gæstetalere fortælle om webOS, tendenser og fremtiden inden for området. Det meste af temadagen vil bestå af en udviklerworkshop, hvor eksperter fra LG’s webOS Lab i Rusland vil fortælle om, hvordan platformen og SDK fungerer og afholde en træning om appudvikling for webOS.

- En af de vigtigste årsager til, at vi valgte webOS som operativsystem for vores Smart TV modeller, er at platformen er anerkendt som bruger- og udviklervenlig, siger Lorraine Bayram, nordisk Smart TV-specialist for LG Electronics. Det er vigtigt for os at udvide webOS-økosystemet og med denne workshop og appudviklingskonkurrence håber vi, at endnu flere får øjnene op for mulighederne med webOS. Vi er helt overbeviste om, at der er masser af mennesker med fantastiske ideer til Smart TV-apps.

Udviklingskonkurrencen starter den 21. november, og ansøgningsfristen er den 15. december. Deltagerne har derefter til og med slutningen af marts 2015 til at indsende deres færdigudviklede bidrag. Herefter vil en jury bestående af Niklas Heyman Rönnblom, Customer and Offerings Strategist, BUSS Media Strategy hos Ericsson, Stanislav Rastaturin, webOS-tekniker hos LG Electronics i Rusland og Lorraine Bayram, nordisk Smart TV-specialist hos LG Electronics udvælge de bedste forslag. Vinderen bliver belønnet med en rejse til San Francisco med et besøg på LG’s webOS Lab i Silicon Valley, et topmoderne LG OLED TV med webOS samt hjælp til at lancere appen på LG webOS Store. Anden- og tredjepladsen belønnes hver med et LG OLED TV.

**WebOS en prisvindende Smart TV-platform**LG’s nye Smart+ TV platform baseret på webOS er komplet anderledes end tidligere platforme fra både LG og andre producenter. Tidligere i år blev LG webOS belønnet med både en EISA og Red Dot Award for sin intuitive brugerflade. Det der gør LG’s Smart+ TV-modeller så værdsatte, er blandt andet, at du kan finde alle tilsluttede enheder, live TV og apps det samme sted, hvilket skaber et nemt overblik, men især smart og hurtig navigation. Når du starter et LG TV med webOS første gang, starter en guide, der hjælper dig med alle indstillinger. Har du flere forskellige enheder tilsluttet TV’et, kan du selv navngive disse, så alle der anvender TV’et hurtigt kan finde den rette enhed.

**Mere information**

Læs mere om LG’s workshop og udviklingskonkurrencen for webOS på [www.lgwebosworkshop.com](http://www.lgwebosworkshop.com)

Udviklingsværktøjer for webOS finder du på LG’s [hjemmeside for udviklere](http://developer.lge.com/webOSTV/).
Billeder i høj opløsning fra eventet vil være tilgængelig fra 21/11 i [LG’s billedarkiv,](http://www.lgmediabank.com/index.php) Skriv venligst "webosevent" i søgefeltet til venstre.

**Om LG Electronics**

LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation med 87 000 ansatte fordelt på 113 kontorer rundt om i verden. LG opnåede en global omsætning på 53.10 milliarder USD i 2013. LG Electronics består af fem forretningsenheder – Home Entertainment, Mobile Communications, Home Appliance og Air Conditioning & Energy Solutions og Vehicle Components – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe. LG Electronics har eksisteret i Norden siden oktober 1999. Den nordiske omsætning i 2013 beløb sig til ca. 2 mia. SEK. For mere information, besøg [www.lg.com](http://www.lg.com)

**Om LG Electronics Home Entertainment**LG Home Entertainment Company (HE) er en ledende global producent af tv-apparater, monitorer, kommercielle skærme, audio- og videoprodukter, computere og sikkerhedssystemer. LG stræber altid efter at drive teknologien fremad med fokus på at udvikle produkter med smarte funktioner i stilrene designs, som imødegår forbrugernes behov. LG’s forbrugerprodukter inkluderer CINEMA 3D, Smart TV, OLED-TV, IPS-skærme og hjemmebiografsystemer, Blu-ray-afspillere og eksterne lagringsenheder. LG’s kommercielle B2B-produkter inkluderer digital signage, videokonferencesystemer og IP-sikkerhedskameraer.

*For mere information, kontakt venligst*

|  |  |
| --- | --- |
| Susanne PerssonPR ManagerLG Electronics Nordic ABBox 83, 164 94 Kista Mobil: +46 (0) 70 969 46 06E-post: susanne.persson@lge.com  | Lorraine BayramSmart TV Specialist LG Electronics Nordic AB Box 83, 164 94 KistaMobil: +46 (0) 721 841 904E-post: lorraine.bayram@lge.com |